5. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΚΟΙΝ. ΥΠΗΡΕΣΙΩΝ Αριθ. 26/3800 της 22 Ιουλ./13 Αυγ. 1975 (ΦΕΚ Β΄ 868) Περί οικονομικής ενισχύσεως του Ταμείου Ασφαλίσεων Προσωπικού Εταιρείας Διαχειρίσεως Ειδών Μονοπωλίου. Έχοντες υπ’ όψει: 1.Την διάταξιν του άρθρ. 2 εδάφ. ζ΄ του Καταστατικού του Ταμείου Ασφαλίσεως Προσωπικού της ΕΔΕΜΕΔ (ΦΕΚ 45β΄ 1966). 2.Την διαπιστωθείσαν ανάγκην οικονομικής ενισχύσεως του ΤΑΠΕΔΕΜΕΔ προς εκπλήρωσιν της κοινωνικής αποστολής του, αποφασίζομεν: Εγκρίνομεν, όπως η Εταιρεία Διαχειρίσεως Ειδών Μονοπωλίου καταβάλη εις το Ταμείον Ασφαλίσεως του προσωπικού αυτής ως ετησίαν εισφοράν, 5.000.000 δραχμάς από του έτους 1975 και εφεξής επί πλέον της παρεχομένης παρ’ αυτής βάσει των κειμένων διατάξεων. Το ως άνω ποσόν παρακρατείται από της ΕΔΕΜΕΔ, συμφώνως προς την παρ. 3 του άρθρ. 1 της από 30.12.1950 συμβάσεως, εκ των εισπράξεων των προερχομένων εκ της διαθέσεως των Ειδών Μονοπωλίου και αποδίδεται εις το Ταμείον εις 4 ισοπόσους τριμηνιαίας δόσεις και εις το τέλος εκάστης τριμηνίας. 